ASMEKTI (SIWEL) – Ass Yer wass, aseggas Yer gma-s, almi wweḍen 30 n yiseggasen Yef tmenYiwt n usertan, abugaṭu d umeYnas n yizerfan d tlelliyin sumata, Ʃli Msili. Yettili-d usmekti-s yal aseggas, ama di tmurt n Yiqbayliyen neYdeg yinig, s usras n tmeqqunin n yijeğigen d ucɛal n tcemmaɛin, akken daYen i d-yettili wawal fell-as, d yibeddi Yer yidis n twacult-is.
Ʃli Msili, ilul deg useggas n 1940, yettwanYa di Lpari ass n 07 yebrir 1987. D mmi-s n Teqbaylit taḥrurt, Yas akken mačči deg akal-is i d-yufrar, maca aẓar-is yedda yid-s. Yecfa i ccwami i d-teğğa temharsa tafransist, yennuY mgal tasertit n udabu azdayri, iḥu-d wid yemmuYbnen, yedda deg tikliwin, d waṭas n tlufa-niḍen ansa i d-yekka.
Ar ass-a ur d-iban wacema Yef lmut-is, Fransa ur as tewqiɛ ara akk deg taluft-agi, terra-t amzun d aqesser, maca aṭas n yimdanen mazal ṭṭfen bYan tidet, Yef waya yal aseggas tettuYal-as tejmilt ama deg yinig (fransa) neY da deg tmurt n Yiqbayliyen.
Taluft n tmenYiwt n ubugaṭu Ʃli Msili, tcuba Yer tin n Krim Belqasem, Muḥmed Xider, Ameẓyan Mhenni, d wiyaḍ, yal yiwen d tadyant-is. TtwanYan deg yinig, iwakken ad teshel tufra n tidet Yef ugdud.
Ayen i d-yettaran asirem, d akken mazal irgazen d ttlawin i yettnaYen Yef tidet d tlelli, Yas tiktiwin mgaraden-t maca iswi ahat d win ibanen, d win ara yesdaklen iYallen tsuta Yer tayeḍ.
Ar ass-a tidet ur d-tban ara, yal wa s anda i t-yeqqen, yal wa akken i yeshetrif, maca tawacult-is d tin i kemmlen amennuY-is s tezdeg d leqder. Tajmilt ad tuYal i kra n wid d tid i yewwin abrid n twacult i teddun Yer zdat.
Akli Muhubi
SIWEL 251003 Apr 17 UTC
kab_Latn kab_Latn kab_Latn kab_Latn kab_Latn kab_Latn taq_Latn mri_Latn